Մոխրոտիկը (ֆիլմ, 2015)

**Մոխրոտիկը** (), ամերիկյան գեղարվեստական, ռոմանտիկ, ֆանտաստիկ ֆիլմ, որը ստեղծվել է Ուոլթ Դիսնեյի կինոընկերության կողմից։ Ֆիլմի ռեժիսորն է Քենեթ Բրանան, սցենարի հեղինակ՝ Քրիս Վայց։ Գլխավոր դերերում հանդես են եկել՝ Լիլի Ջեյմսը, Քեյթ Բլանշետը, Ռիչարդ Մեդդենը, Հելենա Բոնհեմ Քարթերը։ Պրեմիերան տեղի է ունեցել 2015 թվականի մարտի 13-ին։

## Սյուժե
Էլլա անունով երիտասարդ աղջկա հայրը ամուսնանում է երկրորդ անգամ, և շուտով Էլլան մնում է տանը չար ու նախանձ նոր հարազատների հետ՝ խորթ մոր՝ լեդի Թրեմեյնի և նրա երկու դստրերի՝ Անաստասիայի և Դրիզելլայի։ Տան տիրուհուց Էլլան դառնում է տան սպասուհի։ Մոխրի ու աշխատանքի մեջ կորած նա ստանում է Մոխրոտ անունը։ Ինչ խոսք՝ բավականին դաժան ու տխուր է դառնում Մոխրոտի կյանքը։ Սակայն նա այնքան բարի ու լավատես է, որ երբեք չի վհատվում ու չի կորցնում իր մեջ եղած գեղեցկությունն ու բարությունը։ Նա միշտ մտածում է լուսավորի մասին, և հենց դա էլ օգնում է իրեն։

Անտառում բոլորովին պատահական հանդիպումը ` մի երիտասարդի հետ, ամբողջությամբ փոխում է Էլլայի կյանքը։ Նա չի էլ ենթադրում, որ երիտասարդը արքայազն է։ Ւսկ այն, որ բարի փերին շուտով ամբողջությամբ փոխելու է նրա կյանքը, իհարկե հրաշք է։

«Մոխրոտը» նոր ֆիլմը հիացնում է գեղեցկությամբ ու փայլով։ Այստեղ ամեն ինչ ճոխ ու գեղեցիկ է։ Հեքիաթը վերածվել է հետաքրքիր մի ֆիլմի, որի ամբողջական դիտումը նվիրելու է լուսավոր զգացողություն։

## Դերերում
* Լիլի Ջեյմս - Մոխրոտիկ
* Քեյթ Բլանշետ - Լեդի Թրեմեյն
* Ռիչարդ Մեդդեն - Արքայազն Քիթ
* Հելենա Բոնեմ Քարթեր - Փերի-կնքամայր
* Նոնսո Անոզի - Գլխավոր հրամանատար
* Ստելլան Սկորսգարտ - էրցհերցոգ
* Սոֆի Մակշերա - Դրիզելլա Թրեմեյն
* Հոլիդեյ Գրենջեր - Անաստասիա Թրեմեյն
* Դերեկ Ջեկոբի - Արքա
* Բեն Չապլին - Մոխրոտիկի հայրը
* Հեյլի Էտվելլ - Մոխրոտիկի մայրը

## Ստեղծում
«Մոխրոտիկը» ֆիլմը նկարահանվել է «Pinewood Studios» անգլիական ստուդիայի տաղավարներում, որտեղ հրաշալի նախշազարդերի շնորհիվ հանդիսատեսի առջև բացվում են Անգլիայի տարբեր տեսարաններ։

Այս ֆիլմում հնարավոր չէ չզարմանալ։ Զարմացնում է ճոխությունն ու գեղեցկությունը։ Ամրոցի և պարահանդեսի տեսարանների վրա աշխատելով՝ նկարիչ Դանտե Ֆերետտին օգտագործել է տարբեր ճարտարապետական ոճեր։ «Ավելի շատ հիմնվել եմ 16, 17, 18-րդ դարերի եվրոպական ճարտարապետական ոճերի հիման վրա»,- նշում է Ֆերետտին։ Իսկապես տեսարանները հրաշալի են։ Պարահանդեսի համար նախատեսված սրահը հսկայական է. այն ունի 45 մ երկարություն և 32 մ լայնություն։ Սրահը նկարահանումների ժամանակ ամբողջությամբ զբաղեցրել է ամենամեծ տաղավարը։ Մարմարե հատակը, հսկայական աստիճանը, վարագույրները կարվել են 1800 մ կտորով։ Ֆիլմում օգտագործվել են 17 ահռելի ջահեր, որոնք հատուկ ֆիլմի համար պատրաստվել են Իտալիայում՝ հատուկ վարպետների կողմից։ Պատերի համար ֆիլմի հեղինակներն օգտագործել են ավելի քան 3600 մետր փիրուզագույն թավիշ, 16 000 մ արհեստական մետաքս։

Ոչ պակաս գեղեցիկ է նաև փերու զգեստը, որը կարվել է 120 մ կտորով, 400 լուսադիոդով և Սվարովսկու հազար բյուրեղներով։ Այս զգեստի լայնությունը մոտ 120 սանտիմետր է։

## Փաստեր
* Մոխրոտիկի դերում մենք տեսնում ենք Լիլի Ջեյմիսն, սակայն նախքան այս դերասանուհին, դերն առաջարկվել էր Էմմի Ուոթսոնին, ով հրաժարվել է նկարահանումներից։
* Մոխրոտիկի զգեստների համար օգտագործվել է ավելի քան 240 մ կտոր և 10000 Սվարովսկու բյուրեղիկներ։ Նկարահանումների համար կարվել է 9 միանման շոր։

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2010-ականների ֆենտեզի ֆիլմեր
Կատեգորիա:2015 ֆիլմեր
Կատեգորիա:IMAX ֆիլմեր
Կատեգորիա:Pinewood Studios-ում նկարահանված ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռիմեյք ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Բրիտանական մելոդրամա ֆիլմեր
Կատեգորիա:Բրիտանական ֆենտեզի ֆիլմեր
Կատեգորիա:Բրիտանական ֆիլմեր
Կատեգորիա:Դիսնեյյան ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Միջնադարի թեմատիկ ֆիլմեր
Կատեգորիա:Շառլ Պերոյի ստեղծագործությունների էկրանավորումներ
Կատեգորիա:Ռիմեյք ֆիլմեր
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:Ֆիլմեր, որոնց գործողությունները տեղի են ունենում 19-րդ դարում
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր հարսանիքի մասին